pythainlp/thai-financial-dataset huggingface dataset:
13. ข้อมูลอื่นที่เกี่ยวข้อง

  เนื่องจากบริษัทย่อย 2 แห่งคือ บจ.โคราชธานี ประกอบธุรกิจโรงแรม และบจ.ทรัพย์สินธานี
  ประกอบธุรกิจโรงแรม และอาคารพาณิชย์
  และทั้งสองกิจการมีผลขาดทุนอย่างมากเนื่องจากเดิมทั้ง 2
  บริษัทมีสัดส่วนเงินกู้ยืมมากกว่าเงินลงทุน และมีผลจากอัตราแลกเปลี่ยนลอยตัว
  จึงทำให้ต้องรับผลขาดทุนมากขึ้น
  ทำให้ผลประกอบการมีกำไรไม่เพียงพอที่จะชำระดอกเบี้ยและคืนเงินต้น ซึ่งมีภาระเงินกู้ที่สูงมาก
  ซึ่งจะส่งผลให้บริษัทฯต้องรับรู้ผลขาดทุนในบริษัททั้งสองนี้ต่อไปอีก
  นอกจากนั้นบจ.โคราชธานีได้ถูกเจ้าหนี้ยื่นฟ้องเพื่อให้ชำระหนี้แล้ว ด้วยทุนทรัพย์ 461 ล้านบาท
  สำหรับบจ.ทรัพย์สินธานี ได้ทำสัญญาปรับโครงสร้างหนี้กับบริษัทเงินทุนแห่งหนึ่ง
  โดยบมจ.รอยัลปริ๊นเซสในฐานะผู้ค้ำประกันเงินกู้ได้ชำระหนี้สินแทนบางส่วน
  แต่ยังคงเหลือเงินกู้จำนวน 89 ล้านบาท
  และดอกเบี้ยและค่าธรรมเนียมป้องกันความเสี่ยงของอัตราแลกเปลี่ยนค้างจ่ายเป็นจำนวน 34
  ล้านบาท
  ปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการที่จะดำเนินงานอย่างต่อเนื่อง
  ถ้าบริษัทย่อยทั้งสองไม่สามารถดำเนินกิจการอย่างต่อเนื่องได้อาจจำเป็นต้องขายสินทรัพย์เพื่อจ่ายชำระหนี้
  หากขายสินทรัพย์ชำระหนี้ไม่เพียงพอ บมจ.รอยัลปริ๊นเซสในฐานะผู้ค้ำประกันเงินกู้
  บจ.โคราชธานี จะต้องเป็นผู้ชำระแทนแต่ทั้งนี้ไม่เกินวงเงินที่ค้ำประกัน คือจำนวน 325 ล้านบาท
  หากเหตุการณ์ดังกล่าวเกิดขึ้นจะส่งผลให้กระแสเงินสดของบมจ.รอยัล ปริ๊นเซส
  ที่จะต้องกู้เงินมารับภาระหนี้สินดังกล่าว
แบบแสดงรายการข้อมูลประจำปี 

แบบ 56-1

สิ้นสุดวันที่ 31 ธันวาคม 2543

บริษัท ดุสิตธานี จำกัด (มหาชน)

  สารบัญ

  หน้า

  ส่วนที่ 1 ข้อมูลสรุป (Executive Summary) 1

  ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 14

4.  การวิจัยและพัฒนา 36

5.  ทรัพย์สินที่ใช้ในการประกอบธุรกิจ 37

6.  โครงการในอนาคต 40

7.  ข้อพิพาททางกฎหมาย 41

8.  โครงสร้างเงินทุน 42

9.  การจัดการ 44

10. การควบคุมภายใน 47

11. รายการระหว่างกัน 47

12. ฐานะการเงินและผลการดำเนินงาน 48

13. ข้อมูลอื่นที่เกี่ยวข้อง 51

  ส่วนที่ 3 การรับรองความถูกต้องของข้อมูล 52

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

  เอกสารแนบ 3 ตารางสรุปอัตราส่วนทางการเงิน
โครงการในอนาคต

  บริษัทฯ มีโครงการที่จะดำเนินกิจการด้านธุรกิจโรงแรม
  โดยปรับปรุงกลยุทธ์ระบบการบริหารต้นทุนให้เป็นไปอย่างมีประสิทธิภาพสูงสุด
  โดยยังคงคุณภาพไว้เสมอ และจะเน้นหนักในด้านการพัฒนาระบบการปฏิบัติการต่าง ๆ
  เพื่อสร้างผลกำไรให้เป็นไปตามเป้าหมายที่กำหนดไว้

1. ด้านฝ่ายขายและการตลาด จะมีการศึกษาหาตลาดลูกค้ากลุ่มใหม่ ๆ
เพื่อเป็นการขยายฐานลูกค้าให้กว้างขวางกว่าเดิม

  2. มีแผนที่จะขยายเครือข่ายการขายเข้าไปในประเทศสำคัญต่าง ๆ รวมทั้งญี่ปุ่น เยอรมัน
  และสหรัฐอเมริกา โดยการแต่งตั้งตัวแทนจำหน่ายในประเทศเหล่านี้

  3. เพิ่มประสิทธิภาพของระบบศูนย์สำรองห้องพักส่วนกลาง Virtual Reservation System
  (VRS) อย่างต่อเนื่อง โดยจะมีการวิจัย วิเคราะห์ และพัฒนาระบบ Software
  ที่มีอยู่ให้ทำการเชื่อมกับระบบโรงแรมแบบ Seamless Connectivity ทั้งนี้
  เพื่อให้ลูกค้าและบริษัทนำเที่ยวทั่วโลก
  สามารถทำการสำรองห้องพักของโรงแรมในเครือข่ายทุกแห่งอย่างสะดวกและรวดเร็วยิ่งขึ้น
  โดยใช้บุคลากรของแผนกเทคโนโลยีสารสนเทศเป็นผู้จัดทำ
  และมีกำหนดระยะเวลาในการจัดทำประมาณ 3 – 5 ปี

  4. ขยายช่องทางการขายผ่านระบบพาณิชย์อีเลคทรอนิกส์ E-Commerce โดยจัดตั้งแผนก
  E-Business เพื่อทำหน้าที่ดูแลการให้ข่าวสารข้อมูลของโรงแรม
  และรับสำรองห้องพักออนไลน์โดยผ่านเว็บไซต์ของกลุ่มดุสิต และเว็บไซต์ของกลุ่มพันธมิตร

5. สร้างและพัฒนาระบบข้อมูลส่วนกลาง เพื่อจัดเก็บประวัติข้อมูลของลูกค้าที่ใช้บริการ
โดยมีการนำข้อมูลเหล่านี้มาวิจัยและวิเคราะห์
เพื่อทำการส่งเสริมการขายและการตลาดให้มีประสิทธิภาพ ดียิ่งขึ้น

6. นำเทคโนโลยีใหม่ ๆ เข้ามาปรับใช้กับธุรกิจการโรงแรม
และพัฒนาศักยภาพของพนักงานในเรื่องนี้ควบคู่กันไปด้วย

  7. พัฒนาคุณภาพของพนักงานอย่างต่อเนื่อง โดยจัดให้มีการฝึกอบรมพนักงานอย่างสม่ำเสมอ
  เพื่อให้พนักงานมีความรู้ และความสามารถในการตัดสินใจ ก้าวทันต่อเหตุการณ์
  และสามารถที่จะตอบสนองความต้องการของลูกค้าผู้ใช้บริการเป็นอย่างดี และรวดเร็วทันใจ

  8.
  พัฒนาธุรกิจโดยมองหาโอกาสในการขยายธุรกิจในแหล่งท่องเที่ยวที่สำคัญทั้งในและต่างประเทศ
  โดยมองลู่ทางทั้งรูปการลงทุนกิจการและการเพิ่มการรับบริหารโรงแรมให้มากขึ้น
7. ข้อพิพาททางกฎหมาย

  1. บริษัทเป็นผู้เรียกร้องยื่นฟ้องข้อพิพาทต่ออนุญาโตตุลาการการค้าไทย เมื่อวันที่ 3 พฤศจิกายน
  2542 ในกรณีเรียกเงินค่าจ้างบริหารและค่าจูงใจตามสัญญากับบริษัทแห่งหนึ่งเป็นเงิน
  50,049,539 บาท รวมทั้งเรียกค่าเสียหาย เนื่องจากปฏิบัติผิดสัญญาเป็นเงิน 27,574,308
  บาท
  ซึ่งผู้ถูกเรียกร้องได้ยื่นคัดค้านข้อเรียกร้องดังกล่าวโดยปฎิเสฐข้อกล่าวหาทั้งหมดและเรียกร้องแย้งกลับเป็นเงิน
  42,218,005 บาท ซึ่งในขณะนี้อยู่ในระหว่างการพิจารณาของอนุญาโตตุลาการ
  และยังไม่มีคำวิจัยชี้ขาดแต่ประการใด
  และผู้บริหารเชื่อว่าไม่มีผลกระทบที่อาจเกิดขึ้นของคดีต่อการดำเนินงานของบริษัทและบริษัทย่อย

2.  บริษัท รอยัลปริ๊นเซส จำกัด (มหาชน) ซึ่งเป็นบริษัทย่อยของบริษัท ดุสิตธานี จำกัด (มหาชน)
    ได้ถูกฟ้องเป็นจำเลยที่ 2 ในคดีที่บริษัทเงินทุน ธนชาติ จำกัด (มหาชน)
    ฟ้องเรียกค่าเสียหายเป็นคดีหมายเลขดำที่ 13476/42 ศาลแพ่งกรุงเทพใต้ ในคดีนี้ บริษัท ฯ
    ถูกฟ้องในฐานผู้ ค้ำประกันซึ่งโจทก์มีหลักฐานยืนยันการค้ำประกันระหว่างบริษัท ฯ
    และโจทก์อย่างครบถ้วน
    ดังนั้นในคดีนี้บริษัทจึงอาจต้องรับผิดในมูลหนี้ที่โจทก์เรียกร้องเมื่อการพิจารณาได้สิ้นสุดลง
    และผู้บริหารเชื่อว่ามีผลกระทบที่อาจเกิดขึ้นของคดีต่อกิจการ
    เพราะมีนัยสำคัญต่อผลการดำเนินงานและฐานะการเงิน และการดำเนินงานของบริษัท
    เนื่องจากบริษัทต้องรับผิดในมูลหนี้ในฐานผู้ค้ำประกัน มูลค่า 325 ล้านบาท
    เมื่อเทียบความเสียหายคิดเป็นร้อยละ 13.04 ของรายได้รวม และร้อยละ 7.93
    ของทรัพย์สินรวม

  3. บริษัท โคราชธานี จำกัด ซึ่งเป็นบริษัทย่อยของบริษัท รอยัลปริ๊นเซส จำกัด (มหาชน)
  ได้ถูกฟ้องเป็นจำเลยที่ 1 ในคดีที่ บริษัทเงินทุน ธนชาติ จำกัด (มหาชน)
  ฟ้องเรียกค่าเสียหายเป็นคดีหมายเลขดำที่ 13476/42 ศาลแพ่งกรุงเทพใต้ เมื่อวันที่ 7 ธันวาคม
  2543 ทุนทรัพย์จำนวน 461 ล้านบาท
  ในคดีนี้บริษัทฯถูกฟ้องในฐานผิดสัญญาเงินกู้ซึ่งโจทก์มีหลักฐานยืนยันการกู้เงินระหว่างบริษัทฯ
  และโจทก์อย่างครบถ้วน ดังนั้นในคดีนี้บริษัทฯ
  จึงอาจต้องรับผิดในมูลหนี้ที่โจทก์เรียกร้องเมื่อการพิจารณาได้สิ้นสุดลง
  และผู้บริหารเชื่อว่ามีผลกระทบที่อาจเกิดขึ้นของคดีต่อกิจการ
  เพราะมีนัยสำคัญต่อผลการดำเนินงานและฐานะการเงิน และการดำเนินงานของบริษัท เนื่องจาก
  เกิดความไม่แน่นอนในการดำเนินงานอย่างต่อเนื่องของบริษัท เพราะมี หนี้สินเป็นจำนวนมาก
  เมื่อเทียบความเสียหายคิดเป็นร้อยละ 11.24 ของทรัพย์สินรวม

 นอกจากนี้ บริษัท ดุสิตธานี จำกัด (มหาชน) และบริษัทย่อย ได้ยื่นฟ้องและดำเนินคดีต่อลูกหนี้บางรายที่ค้างชำระค่าบริการห้องพักและอาหาร อย่างไรก็ตาม ทุนทรัพย์ที่ฟ้องในแต่ละคดีนั้นเป็นจำนวนที่ไม่สูงนัก
10. การควบคุมภายใน 

  คณะกรรมการบริษัทได้ประเมินระบบการควบคุมภายในโดยได้รับข้อคิดเห็นจากคณะกรรมการตรวจสอบและ
  การซักถามข้อมูลจากฝ่ายบริหารแล้วสรุปได้ว่า ระบบการควบคุมภายในของบริษัทในด้านต่างๆ 5
  ด้าน คือ องค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศ และการสื่อสารข้อมูล
  และระบบการติดตาม มีเพียงพอ
  ยกเว้นการตรวจสอบภายในยังปฎิบัติไม่ทั่วถึงเพราะจำนวนพนักงานมีจำนวนจำกัด

นอกจากนี้ฝ่ายบริหารมีความเชื่อมั่นตามสมควรว่าระบบการควบคุมภายในของบริษัทรัดกุมเพียงพอที่จะป้องกัน
รักษาสินทรัพย์จากความเสียหายที่อาจเกิดขึ้นจากการใช้หรือ การจำหน่ายโดยไม่ได้รับการอนุมัติ
และมีการติดตาม ดูแลการดำเนินงานของบริษัทย่อยว่าสามารถป้องกันทรัพย์สิน
ของบริษัทและบริษัทย่อย อันเกิดจากการที่ผู้บริหารนำไป ใช้โดยมิชอบ หรือโดยไม่มีอำนาจเพียงพอ
ส่วนที่ 1

ข้อมูลสรุป

บริษัท ดุสิตธานี จำกัด(มหาชน) เป็นบริษัทจดทะเบียนในตลาดหลักทรัพย์ฯตั้งแต่ปี 2518
ใช้ชื่อภาษาอังกฤษว่า Dusit Thani Public Company Limited ชื่อย่อว่า DCT
มีทุนจดทะเบียนหุ้นสามัญ 850 ล้านบาท
โครงสร้างกรรมการบริษัทประกอบด้วยคณะกรรมการบริษัทจำนวน 14 ท่าน คณะกรรมการ
ตรวจสอบ 3 ท่าน บริษัทมีระบบควบคุมภายในที่รัดกุมเพียงพอ มีการกำกับดูแลกิจการที่เหมาะสม
และมีกำหนดนโยบายเรื่องการใช้ข้อมูลภายในของบริษัท

ธุรกิจหลักของบริษัทคือธุรกิจด้านการโรงแรม และห้องอาหาร โดยมีโรงแรมระดับ 5 ดาว หรือ
Luxury ภายใต้บมจ.ดุสิตธานี 3 แห่ง คือ โรงแรมดุสิตธานี กรุงเทพฯ ดุสิตรีสอร์ท พัทยา
ดุสิตรีสอร์ท แอนด์ โปโลคลับ ซึ่งอยู่ภายใต้การบริหารกิจการของบจ.ดุสิตโฮเต็ล แอนด์ รีสอร์ท
ซึ่งเป็นบริษัทย่อย นอกจากรับบริหารโรงแรมของบริษัทแม่แล้วยังรับบริหารโรงแรมดุสิตนิกโก้ มนิลา
ฟิลิปปินส์ ซึ่งเป็นบริษัทย่อยของบมจ.ดุสิตธานีเช่นกัน และโรงแรมอื่นๆอีก 3 แห่งคือโรงแรมดุสิต
ลากูน่า ภูเก็ต โรงแรมสันติบุรีสุสิตรีสอร์ท สมุย โรงแรมดุสิตไอส์แลนด์ เชียงราย

นอกจากนี้ยังมีโรงแรมระดับ 4 ดาว หรือ First class ภายใต้บมจ.รอยัลปริ๊นเซส 3 แห่ง คือ
โรงแรมรอยัลปริ๊นเซส หลานหลวง โรงแรมรอยัลปริ๊นเซส เชียงใหม่ โรงแรมรอยัลปริ๊นเซส
ศรีนครินทร์ และภายใต้บริษัทย่อยอีก 2 แห่ง โรงแรมรอยัลปริ๊นเซส โคราช โรงแรมรอยัลปริ๊นเซส
ระนอง นอกจากกิจการโรงแรมแล้วยังมีกิจการการให้บริการรับบริหารกิจการโรงแรม แฟรนซ์ไชน์
และอาคารพาณิชย์ให้เช่า

จากการที่ธุรกิจหลักของบริษัทคือกิจการโรงแรม ซึ่งเป็นธุรกิจที่มีความสัมพันธ์กับการ ท่องเที่ยว
ซึ่งในปีที่ผ่านๆมาธุรกิจการท่องเที่ยวของประเทศได้รับการสนับสนุนจากรัฐบาล
ประกอบกับการที่ค่าเงินบาทอ่อนตัวลง
จึงมีการตอบสนองจากนักท่องเที่ยวที่เดินทางเข้ามาในประเทศอย่างต่อเนื่อง
และนักท่องเที่ยวชาวไทยได้หันมาท่องเที่ยวในประเทศมากขึ้น
จึงส่งผลให้ผลประกอบการธุรกิจการโรงแรม 2-3 ปีที่ผ่านมาดีขึ้น
ถึงแม้บริษัทจะมีผลประกอบการดีขึ้น
แต่บริษัทยังมีผลขาดทุนสะสมซึ่งเกิดจากขาดทุนจากอัตราแลกเปลี่ยนของบริษัทฯ และบริษัทย่อย
รวมทั้งอัตราดอกเบี้ยในอัตราผิดนัดของบ.โคราชธานี ซึ่งเป็นบริษัทย่อยของบมจ.รอยัลปริ๊นเซส
จึงทำให้บริษัทยังไม่สามารถล้างผลขาดทุนสะสมได้

ในปี 2544 บริษัทมีเป้าหมายในการเพิ่มรายได้จากการขายห้องพักให้มากขึ้น
โดยการพัฒนาระบบการรับจองห้องพักส่วนกลางของบริษัท
การทำการตลาดร่วมมือทางการตลาดกับกลุ่มโรงแรมอื่นๆในภูมิภาคเดียวกัน
การขยายช่องทางการขายผ่านระบบพาณิชย์อีเลคทรอนิค E-Commerce
รวมทั้งปรับปรุงและแนะนำโปรแกรมส่งเสริมการขายสำหรับนักท่องเที่ยวทั้งชาวไทยและต่างประเทศ
จากการที่ธุรกิจการโรงแรมเป็นธุรกิจที่เปราะบางต่อผลกระทบต่างๆไม่ว่าจะเป็นเศรษฐกิจ
การเมือง สงคราม โรคระบาด จึงเป็นธุรกิจที่มีความเสี่ยงค่อนข้างสูง
และในขณะเดียวกันธุรกิจการโรงแรมในปัจจุบันยังมีการแข่งขันที่สูงมาก ดังนั้นบริษัทจึงต้องหากลยุทธ์
รวมทั้งช่องทางการจำหน่ายเพื่อขยายฐานลูกค้า โดยการหากลุ่มลูกค้าใหม่ๆเช่นกลุ่มยุโรปตะวันออก
กลุ่มประเทศตะวันออกกลาง อัฟริกัน อเมริกาใต้ และกลุ่มประเทศสแกนดิเนเวีย เป็นต้น
รวมทั้งต้องรักษาฐานลูกค้าเดิมไว้ และพยายามหาส่วนแบ่งทางการตลาดเพิ่มขิ้น

บริษัทมีนโยบายที่ปรับปรุงตกแต่งโรงแรมเกือบทุกแห่งเพื่อบริการให้ลูกค้าเกิดความพึงพอใจ
และจะทำให้มีรายได้เพิ่มขึ้น
และดำเนินงานการประกอบกิจการที่เป็นการสร้างเสริมกับกิจการโรงแรมให้ครบวงจร
อาทิเช่นกิจการสถานสุขภาพเป็นต้น
นอกจากนี้ยังมีนโยบายการโดยมองหาโอกาสการขยายธุรกิจโดยการเพิ่มโรงแรมที่รับบริหารให้มากขึ้น
11. รายการระหว่างกัน

  1. บริษัทมีกิจการที่เกี่ยวข้องกันโดยมีบุคคลที่มีผลประโยชน์ร่วมและนิติบุคคลที่มีผลประโยชน์ร่วม
  โดยมีบจ. แอคมี ซึ่งประกอบธุรกิจโรงพิมพ์ มีกรรมการและผู้บริหารของบริษัทเป็นผู้ถือหุ้นรายใหญ่
  เกินกว่า 30% และเป็นกรรมการมีอำนาจควบคุมบริษัทดังกล่าว
  นอกจากนี้บริษัทมีสัญญาเช่าที่ดินกับสำนักงานทรัพย์สินส่วนพระมหากษัตริย์
  ซึ่งเป็นผู้ถือหุ้นรายใหญ่ของบริษัทด้วย

  ส่วนข้อมูลของรายการระหว่างกัน เช่น ลักษณะ ปริมาณ เงื่อนไขของรายการระหว่างกัน
  อัตราดอกเบี้ย ราคาซื้อ ราคาขาย มูลค่าของรายการระหว่างกัน
  มีปรากฏอยู่ในหมายเหตุประกอบงบการเงินของบริษัท ข้อ 12,13,19,20 และ 21

  ความสมเหตุสมผลในการทำรายการค้าระหว่างกันตามหมายเหตุงบการเงินนั้น
  ด้านกิจการรับจ้างบริหารบริษัทมีบริษัทย่อยที่ประกอบธุรกิจรับจ้างบริหารอยู่แล้ว
  ซึ่งการให้บริษัทย่อยรับจ้างบริหารจะได้รับผลประโยชน์มากกว่าจะให้ผู้อื่นบริหาร
  ส่วนรายได้และค่าใช้จ่ายที่ทำรายการระหว่างกันจะเป็นการจัดทำที่ส่วนกลาง
  ซึ่งจะทำให้มีต้นทุนถูกกว่า และมีเงื่อนไขเป็นไปตามการค้าปกติ

  นอกจากนี้บริษัทไม่มีรายการระหว่างกันกับบริษัทย่อยและบริษัทร่วม
  ซึ่งมีบุคคลที่มีผลประโยชน์ร่วมถือหุ้น มากกว่า 5%
  ของจำนวนหุ้นที่มีสิทธิ์ออกเสียงของบริษัทดังกล่าว

2.  บริษัทได้ดำเนินการตามขั้นตอนเพื่อความสมเหตุสมผลของรายการดังกล่าวและเป็นไปเพื่อประโยชน์สูงสุดของบริษัทแล้ว
    โดยรายการดังกล่าวไม่สูงกว่าราคาตลาด

3.  บริษัทมีขั้นตอนการอนุมัติการทำรายการระหว่างกันโดยดำเนินการเช่นเดียวกับการจัดซื้อซึ่งจัดจ้างโดยทั่วไปของบริษัท
    และผู้บริหารหรือผู้ถือหุ้นไม่มีส่วนได้เสียในรายการระหว่างกัน
    และไม่มีส่วนในการอนุมัติในเรื่องดังกล่าว

4.  นโยบายหรือแนวโน้มการทำรายการระหว่างกันในอนาคตเป็นไปเหมือนเดิม
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางจงกลนี ฉันทวรกิจ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางจงกลนี ฉันทวรกิจ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. ท่านผู้หญิงชนัตถ์ ปิยะอุย ประธานกรรมการและกรรมการผู้จัดการ ………………………

2. นายโอสถ โกศิน กรรมการ ………………………

3. นายบรรเทิง ตันติวิท กรรมการ ………………………

4. นายวานิช ไชยวรรณ กรรมการ ………………………

5. ร.ต.ท. ฉัตรชัย บุณยะอนันต์ กรรมการ ………………………

6. นายเฮนรี่ คอร์เนล กรรมการ ………………………

7. นายชนินทร์ โทณวณิก กรรมการ ………………………

8. นางสุนงค์ สาลีรัฐวิภาค กรรมการ ………………………

9. นางสินี เธียรประสิทธิ์ กรรมการและเลขานุการคณะกรรมการ ………………………

10. ศาสตราจารย์หิรัญ รดีศรี กรรมการอิสระและประธานคณะ

  กรรมการตรวจสอบ ………………………

11. ศาสตราจารย์สรรเสริญ ไกรจิตติ กรรมการอิสระและกรรมการตรวจสอบ ………………………

12. นายศักดิ์ เกี่ยวการค้า กรรมการอิสระและกรรมการตรวจสอบ ………………………

13. นางวรรณวิมล ศุภประเสริฐ กรรมการ ………………………

14. นายอัคนี ทับทิมทอง กรรมการ ………………………

ชื่อ ตำแหน่ง ลายมือชื่อ

 นางจงกลนี ฉันทวรกิจ ผู้อำนวยการฝ่ายบัญชีและการเงิน ………………………
4. การวิจัยและพัฒนา

จากการที่บริษัทเป็นธุรกิจการโรงแรม เป็นการให้บริการเป็นสำคัญ ซึ่งไม่ใช่การผลิต
บริษัทจึงไม่มีการวิจัยและพัฒนา
ส่วนที่ 2

แบบแสดงรายการข้อมูล ประจำปี 2543

บริษัท ดุสิตธานี จำกัด (มหาชน)

บมจ. ดุสิตธานี ประกอบธุรกิจหลักประเภทธุรกิจการโรงแรม โดยมีที่ตั้งสำนักงานใหญ่เลขที่ 946
ถนนพระราม 4 แขวงสีลม เขตบางรัก กรุงเทพฯ 10500 เลขทะเบียนบริษัทเลขที่ บมจ. 135
Home Page : http://www.dusit.com โทรศัพท์ 636-3600 โทรสาร 636-3630
ปัจจุบันมีทุนจดทะเบียนชำระแล้ว 850 ล้านบาท
ปัจจัยความเสี่ยง

ด้านอัตราดอกเบี้ย

บริษัทมีเงินกู้จำนวน 657 ล้านบาท ซึ่งเป็นเงินบาททั้งหมด มีอัตราส่วนของหนี้สินต่อส่วนของ
ผู้ถือหุ้นคือ 0.24:1
และอัตราดอกเบี้ยที่ถูกเรียกเก็บจากทุกสถาบันการเงินเป็นอัตราดอกเบี้ยของลูกค้าชั้นดี
ยกเว้นบริษัทย่อยแห่งหนึ่งที่มีหนี้จำนวน 354 ล้านบาท คิดเป็นร้อยละ 54 ของหนี้ทั้งหมดยังต้องชำระ
ดอกเบี้ยในอัตราผิดนัดคงที่
ในเรื่องอัตราดอกเบี้ยนี้บริษัทไม่มีความเสี่ยงและไม่มีผลกระทบในสาระสำคัญต่อกิจการ

ด้านสัญญาเช่าที่ดิน

1.  โรงแรมดุสิตธานี และอาคารพาณิชย์
    ซึ่งอยู่ระหว่างต่อสัญญาเช่าที่ดินกับสำนักงานทรัพย์สินส่วนพระมหากษัตริย์
    ออกไปอีกเป็นระยะเวลา 15 ปี นับตั้งแต่วันที่ 31 มีนาคม 2546
    (วันครบกำหนดตามสัญญาเดิม)
    ฝ่ายบริหารเห็นว่าค่าเช่าจะสามารถตกลงราคากันได้และจะมีการเซ็นสัญญาเช่าดังกล่าว
    โดยมีอายุการเช่านับตั้งแต่วันที่ต่อสัญญา ถึงวันที่ 31 มีนาคม 2561
    หากราคาค่าเช่าตกลงกันไม่ได้
    และบริษัทไม่ได้รับการต่อสัญญาจะมีผลกระทบต่อรายได้ซึ่งคิดเป็นร้อยละ 23 ของรายได้รวม

2.  โรงแรมดุสิตรีสอร์ทพัทยา ยังมีสัญญาเช่าที่ดินสำหรับระยะเวลาตั้งแต่ 1 กุมภาพันธ์ 2537 ถึง
    30 กันยายน 2560 ในระหว่างเวลาที่สัญญาเช่านี้มีผลบังคับใช้
    ถ้าค่าของเงินบาทไทยเทียบกับค่าของเงินแฟรงสวิส
    ตามอัตราแลกเปลี่ยนเงินในท้องตลาดลดต่ำลงหรือสูงขึ้นเกินกว่า 25%
    ของอัตราแลกเปลี่ยนเงินในวันทำสัญญานี้แล้ว คู่สัญญาต่างตกลงกันเปลี่ยนอัตราค่าเช่าเสียใหม่
    โดยคิดอัตราค่าเช่าเพิ่มหรือลดตามส่วนของอัตราแลกเปลี่ยนเงินที่เปลี่ยนแปลงดังกล่าวนั้น

3.  Philippine Hoteliers, Inc. เป็นบริษัททำสัญญาเช่าที่ดินซึ่งเป็นที่ตั้งของอาคารโรงแรม
    Dusit Nikko Manila โดยมีอัตราค่าเช่าตามกำหนดในสัญญา ซึ่งจ่ายชำระทุกไตรมาส
    สัญญาเช่ามีอายุจนถึงวันที่ 31 ธันวาคม 2544 และหลังจากนั้น บริษัทมีสิทธิต่ออายุได้อีก 25 ปี
    เมื่อสัญญาเช่าสิ้นสุดลง บริษัทจะต้องคืนที่ดินพร้อมทั้งส่งมอบทรัพย์สินที่เช่ารวมทั้งอาคาร
    และอุปกรณ์ ซึ่ง เป็นส่วนหนึ่งของอาคารให้กับผู้ให้เช่า
    และขณะนี้บริษัทได้รับคำยืนยันจากเจ้าของที่ดินเป็นลายลักษณ์อักษรแล้วในเรื่องของการต่อสัญญาเช่าที่ดินต่อให้อีก
    25 ปี ซึ่งอยู่ในระหว่างการทำสัญญา
------------------ ------------------- ------------------ ----------------
                                                            (เอกสารแนบ 2)

  รายชื่อบริษัทย่อย       บริษัท ดุสิตโฮเต็ล แอนด์  บริษัท รอยัล ปริ๊นเซส   PHILIPPINE
                     รีสอร์ท               จำกัด (มหาชน)       HPTELIERS,INC.

  รายชื่อกรรมการ                                              

  ท่านผู้หญิงชนัตถ์ ปิยะอุย  X                   X                  /

  นางทองทา           /                                      
  สินาดโยธารักษ์                                               

  พันโทวรพงษ์ ปิยะอุย    /                                      

  นายชนินทร์ โทณวณิก    /                   /                  /

  นางสุนงค์ สาลีรัฐวิภาค  /                                      

  นางสินี เธียรประสิทธิ์   /                   /                  

  นางวรรณวิมล                             /                  
  ศุภประเสริฐ                                                 

  นางวรางค์ เสรฐภักดี                       /                  

  ร.ต.ท.ฉัตรชัย                                               /
  บุณยะอนันต์                                                  

  นายคัมภีร์ สุวรรณรัต                                           /

  Mr. Evelyn                                                /
  R.Singson                                                 

  Mr. Washington                                            /
  Sycip                                                     

  Mr.Francisco H                                            /
  Licuanan, III                                             

  Mr.Edilberto                                              /
  V.Javier                                                  

  Mr. Reynaldo O.                                           /
  Arcilla                                                   

  Chiyuki Fujimoto                                          /

  Mr.Thomas Fussell                                         /
  ------------------ ------------------- ------------------ ----------------

หมายเหตุ : / = กรรมการ X = ประธานกรรมการ
8. โครงสร้างเงินทุน

1. หลักทรัพย์ของบริษัท

1.  บริษัทมีทุนจดทะเบียนจำนวน 850 ล้านบาท เรียกชำระแล้ว 850 ล้านบาท
    โดยแบ่งเป็นหุ้นสามัญ 85 ล้านหุ้น มูลค่าหุ้นละ 10 บาท

2.  บริษัทไม่มีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ

3.  บริษัทไม่มีโครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว

4.  บริษัทไม่มีหลักทรัพย์อื่นที่ไม่ใช่หุ้นสามัญ

5.  บริษัทไม่มีกลุ่มผู้ถือหุ้นรายใหญ่ที่มีข้อตกลงระหว่างกันในเรื่องที่มีผลกระทบต่อการออกและเสนอขายหลักทรัพย์
    หรือบริหารงานของบริษัท

2. ผู้ถือหุ้น

โครงสร้างและรายละเอียดของกลุ่มผู้ถือหุ้นสูงสุด 10 รายแรก มีดังนี้

  ----- ------------------------------------------- ------------- -----------
        ผู้ถือหุ้น                                                     

                                                    จำนวนหุ้น       สัดส่วน%

        1. ท่านผู้หญิงชนัตถ์ ปิยะอุย และผู้เกี่ยวโยง            33,947,606    39.94

        2. GOLDMAN SACHS & CO.                      26,746,833    31.47

        3. บริษัท ทุนลดาวัลย์ จำกัด                       8,739,472     10.28

        4. บริษัท ไทยประกันชีวิต จำกัด                    2,612,743     3.07

        5. HSBC (Singapore) Nominees PTE LTD        1,815,000     2.14

        6. บริษัทเงินทุน ธนชาติ จำกัด (มหาชน)             1,605,000     1.89

        7. LITTLEDOWN NOMINEES LIMITED 9            1,083,366     1.27

        8. CHASE NOMINEES LIMITED 42                946,200       1.11

        9. สำนักงานพระคลังข้างที่                        495,000       0.58

        10. STATE STREET BANK AND TRUST COMPANY     489,215       0.58

        รวม                                         78,480,435    92.33

        จำนวนหุ้น                                     85,000,000    

        มูลค่าหุ้น (บาท/หุ้น)                             10            

        ทุนจดทะเบียนรวม (บาท)                         850,000,000   
  ----- ------------------------------------------- ------------- -----------

3. นโยบายการจ่ายเงินปันผล

บริษัทมีนโยบายในการจ่ายเงินปันผลให้แก่ผู้ถือหุ้นไม่เกินกำไรสุทธิต่อหุ้น และไม่น้อยกว่าร้อยละ 50
ของกำไรสุทธิในงบการเงินรวม ยกเว้นกรณีในงบการเงินรวมของบริษัทมีผลขาดทุนสะสม
หรือมีเงื่อนไขที่มีต่อเจ้าหนี้ ทั้งนี้หากปีใดบริษัทมีกำไรสุทธิต่อหุ้นน้อย
อาจจะพิจารณาจากเงินสำรองเพื่อรักษาระดับเงินปันผลมาจ่ายชดเชย

ส่วนนโยบายการจ่ายเงินปันผลของบริษัทย่อย มีนโยบายเช่นเดียวกับบริษัท
แต่จะไม่มีการพิจารณาจากเงินสำรองเพื่อรักษาระดับเงินปันผลมาจ่ายชดเชย
13. ข้อมูลอื่นที่เกี่ยวข้อง

เนื่องจากบริษัทย่อย คือ บจ.โคราชธานี ประกอบธุรกิจโรงแรม
และกิจการมีผลขาดทุนอย่างมากเนื่องจากเดิมบริษัทย่อยมีสัดส่วนเงินกู้ยืมมากกว่าเงินลงทุน
และมีผลกระทบจากอัตราแลกเปลี่ยนลอยตัว จึงทำให้ต้องรับผลขาดทุนมากขึ้น
ทำให้ผลประกอบการมีกำไรไม่เพียงพอที่จะชำระดอกเบี้ยและคืนเงินต้น ซึ่งมีภาระเงินกู้ที่สูงมาก
ซึ่งจะส่งผลให้บริษัทต้องรับรู้ผลขาดทุนในบริษัทย่อยต่อไปอีก
นอกจากนั้นบจ.โคราชธานีได้ถูกเจ้าหนี้ยื่นฟ้องเพื่อให้ชำระหนี้แล้ว ด้วยทุนทรัพย์ 461 ล้านบาท
ปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการที่จะดำเนินงานอย่างต่อเนื่อง
ถ้าบริษัทย่อยไม่สามารถดำเนินกิจการอย่างต่อเนื่องได้อาจจำเป็นต้องขายสินทรัพย์เพื่อจ่ายชำระหนี้
หากขายสินทรัพย์ชำระหนี้ไม่เพียงพอ บมจ. รอยัลปริ๊นเซสในฐานะผู้ค้ำประกันเงินกู้ บจ.โคราชธานี
จะต้องเป็นผู้ชำระแทนแต่ทั้งนี้ไม่เกินวงเงินที่ค้ำประกัน คือจำนวน 325 ล้านบาท พร้อมหนี้อุปกรณ์อื่น
หากเหตุการณ์ดังกล่าวเกิดขึ้นจะส่งผลให้กระแสเงินสดของบมจ.รอยัล ปริ๊นเซส
ที่จะต้องกู้เงินมารับภาระหนี้สินดังกล่าว

ส่วนบจ.ทรัพย์สินธานี ในปีก่อน
เป็นอีกบริษัทหนึ่งที่มีผลทำให้บริษัทต้องรับผลขาดทุนจากการดำเนินงาน แต่เมื่อวันที่ 20 พฤศจิกายน
2544 ได้โอนขายเงินลงทุนให้กับบุคคลภายนอกแล้วจึงทำให้บริษัทไม่ต้อง
รับรู้ผลขาดทุนจากการดำเนินงานอีกต่อไป
บริษัท ดุสิตธานี จำกัด (มหาชน)

แบบแสดงรายการข้อมูลประจำปี

แบบ 56-1

สิ้นสุดวันที่ 31 ธันวาคม 2544

สารบัญ

  หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

2.  ลักษณะการประกอบธุรกิจ 3

3.  การประกอบธุรกิจของแต่ละสายผลิตภัณฑ์ 14

4.  การวิจัยและพัฒนา 42

5.  ทรัพย์สินที่ใช้ในการประกอบธุรกิจ 43

6.  โครงการในอนาคต 47

7.  ข้อพิพาททางกฎหมาย 48

8.  โครงสร้างเงินทุน 50

9.  การจัดการ 52

10. การควบคุมภายใน 55

11. รายการระหว่างกัน 56

12. ฐานะการเงินและผลการดำเนินงาน 57

13. ข้อมูลอื่นที่เกี่ยวข้อง 60

ส่วนที่ 3 การรับรองความถูกต้องของข้อมูล 61

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท (ฉบับแก้ไข)

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 ตารางสรุปอัตราส่วนทางการเงิน
10. การควบคุมภายใน 

คณะกรรมการบริษัทได้ประเมิน ระบบการควบคุมภายใน โดยพิจารณาตามแบบสอบถามของกลต.
ประกอบกับข้อคิดเห็นจากคณะกรรมการตรวจสอบและ การซักถามข้อมูล จากฝ่ายบริหาร
และรายงานการประเมินระบบการควบคุมภายในจากผู้ตรวจสอบภายในของบริษัทแล้ว
สรุปได้ว่าระบบการควบคุมภายในของบริษัทในด้านต่างๆ 5 ด้าน คือ องค์กร และสภาพแวดล้อม
การบริหารความเสี่ยง การควบคุมการปฏิบัติงานของฝ่าย บริหาร
ระบบสารสนเทศและการสื่อสารข้อมูล และระบบการติดตาม มีเพียงพอ
ส่วนข้อเสนอแนะจากฝ่ายตรวจสอบภายใน
ฝ่ายบริหารได้รับไปดำเนินการแก้ไขปรับปรุงให้สมบูรณ์ต่อไปแล้ว
เรื่องดังกล่าวได้ผ่านการพิจารณาจากที่ประชุมคณะกรรมการตรวจสอบ ครั้งที่ 2/2545 เมื่อวันที่ 21
กุมภาพันธ์ 2545 และที่ประชุมคณะกรรมการครั้งที่ 2/2545 เมื่อวันที่ 22 กุมภาพันธ์ 2545 แล้ว

นอกจากนี้ฝ่ายบริหารมีความเชื่อมั่นตามสมควรว่าระบบการควบคุมภายในของบริษัทรัดกุมเพียงพอที่จะป้องกัน
รักษาสินทรัพย์จากความเสียหายที่อาจเกิดขึ้นจากการใช้หรือ การจำหน่ายโดยไม่ได้รับการอนุมัติ
และมีการติดตาม ดูแลการดำเนินงานของบริษัทย่อยว่า
สามารถป้องกันทรัพย์สินของบริษัทและบริษัทย่อย อันเกิดจากการที่ผู้บริหารนำไปใช้โดยมิชอบ
หรือโดยไม่มีอำนาจเพียงพอ